Piirangud koondamisel  Uus seadus: koondamine on keelatud järgmistel põhjustel:  Rasedus ja õigus saada rasedus- ja sünnituspuhkust  Olulised perekondlikud kohustused  Lühiajaline terviseseisund  Töötajate esindamine  Töötaja ei soovi muuta töökoormust  Ajateenistus või asendusteenistus  Erinevad seisukohad:  Egle Käärats, sotsiaalministeeriumi tööala asekantsler: kui  töötaja tuleb lapsehoolduspuhkuselt välja ja saab kätte koondamisteate, ei ole ta enam erisusega kaitstud ning koondamine on seaduspärane. Juhul, kui ta pärast koondamisteate saamist teatab, et läheb uuesti lapsehoolduspuhkusele, ei tohi aga temaga töösuhet koondamise tõttu lõpetada ja koondada tuleb keegi teine.  Raidve: "Kui ülesütlemispäeva seisuga töötaja lapsehoolduspuhkusel ei olnud, on ülesütlemine kehtiv, selles osas meie arvamused ühtivad. Samas leian mina, et pärast koondamisteate kätteandmist toimuv enam lõpetamist ei mõjuta, kuna kontrollitakse ülesütlemisteate seaduslikkust ja sellel hetkel inimesel seaduse erisuse kaitset ei olnud. Seega olen seisukohal, et töötaja ei pääse koondamisest uuesti lapsehoolduspuhkusele tagasi minnes. Vastasel juhul võiks tekkida olukord, kus koondamisteate saanud töötaja läheb uuesti lapsehoolduspuhkusele ja kui tööandja annab nüüd koondamisteate kellelegi teisele, siis tuleb jälle lapsehoolduspuhkuselt tagasi tööle, saab uuesti koondamisteate, läheb uuesti lapsehoolduspuhkusele jne"  Soovitus: lõplikku seisukohta ja kohtupraktikat selles küsimuses veel ei ole. Reeglina tasub teistsuguse kohtupraktika tekkimiseni usaldada seadusandja seisukohta.